Az 1956-os olimpia előtti magyarországi forradalom a középtávfutó trióból Táborit befolyásolta a legkevésbé és az 1500 méteres negyedik helye, valamint az 5000 méteres hatodik helye csupán enyhén maradt el a várakozásoktól. Az olimpiát követően Iglóival együtt az Egyesült Államokba költözött, ahol 1962-ig versenyzett, igaz szerényebb sikerekkel. Az 1960. évi nyári olimpiai játékokon, bár saját elbeszélése szerint jobb állapotban volt, mint négy évvel korábban, nem indulhatott, mert nem rendelkezett állampolgársággal. 1962-ben elhagyta az atlétikát és mérnöki pályára lépett, de 1967-ben edzőként visszatért és a Los Angeles Track Club munkáját segítette.